CELEX: 62009CN0399
Language: sk
Date: 2009-10-16 00:00:00
Title: Vec C-399/09: Návrh na začatie prejudiciálneho konania, ktorý podal Nejvyšší správní soud (Česká republika) 16. októbra 2009 — Marie Landtová/Česká správa sociálního zabezpečení

30.1.2010   
            
            
               SK
            
            
               Úradný vestník Európskej únie
            
            
               C 24/19
            
         Návrh na začatie prejudiciálneho konania, ktorý podal Nejvyšší správní soud (Česká republika) 16. októbra 2009 — Marie Landtová/Česká správa sociálního zabezpečení
   (Vec C-399/09)
   2010/C 24/31
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Nejvyšší správní soud
   
      Účastníci konania pred vnútroštátnym súdom
   
   
      Žalobkyňa: Marie Landtová
   
      Žalovaná: Česká správa sociálního zabezpečení
   
      Prejudiciálne otázky
   
   
               1.
            
            
               Má sa príloha III časť A. bod 6 v spojení s článkom 7 ods. 2 písm. c) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (1), ktorá ponecháva použiteľným kritérium pre určenie nástupníckeho štátu príslušného pre zhodnotenie dôb poistenia dosiahnutých zamestnanými osobami do 31. decembra 1992 v systéme sociálneho zabezpečenia bývalej Českej a Slovenskej Federatívnej Republiky, vykladať v tom zmysle, že bráni uplatneniu vnútroštátneho pravidla, podľa ktorého česká inštitúcia sociálneho zabezpečenia v plnom rozsahu hodnotí pre nárok na dávku a aj pre stanovenie jej výšky dobu poistenia získanú na území bývalej Českej a Slovenskej Federatívnej Republiky do 31. decembra 1992, aj keď pre jej zhodnotenie podľa uvedeného kritériá je príslušná inštitúcia sociálneho zabezpečenia Slovenskej republiky?
            
         
               2.
            
            
               Má sa, v prípade zápornej odpovede na prvú otázku, článok 12 Zmluvy o založení Európskeho spoločenstva v spojení s článkom 3 ods. 1, s článkom 10 a s článkom 46 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva vykladať tak, že bráni tomu, aby doba poistenia získaná v systéme sociálneho zabezpečenia bývalej Českej a Slovenskej Federatívnej Republiky do 31. decembra 1992, ktorá už raz bola v rovnakom rozsahu zohľadnená pre dávkové účely v systéme sociálneho zabezpečenia Slovenskej republiky, bola podľa vyššie uvedeného vnútroštátneho pravidla v plnom rozsahu zhodnotená pre nárok na dávku v starobe aj pre stanovenie jej výšky len štátnym príslušníkom Českej republiky s bydliskom na jej území?
            
         
      (1)  Ú. v. ES L 149, s. 2; Mim. vyd. 05/001, s. 35.